Cîrstoiu: "Da"-ul l-am spus ieri. Și alții au fost anunțați târziu și au ajuns foarte bine
Data actualizării: Data publicării:
Medicul Cătălin Cîrstoiu, care a fost azi prezentat candidatul comun al PNL-PSD pentru Primăria București, a declarat că a acceptat oferta ieri și a adăugat că nu este un "candidat de sacrificiu" sau "o păpușă în mâna a doi oameni".
Întrebat dacă este un candidat de sacrificiu, el a răspuns: "Dacă ar fi așa, v-aș pune să îl întrebați pe Rareș, că știe mai bine cum e cu anatomia. Discutăm de posibilități, părerea mea e că a mă considera candidat de sacrificiu e ca și când nu m-ați cunoaște.
M-am înscris în această competiție fiind ferm convins că finalul va fi câștigător, nu pentru mine personal.
Am oferit instituțiilor pe care le-am condus o stabilite, de ce nu aș oferi această stabilitate Primăriei Generale?
A mă considera candidat de sacrificiu e o mare greșeală, toate liniile mele comportamentale nu duc spre un candidat așa, o păpușă în mâna a doi oameni.
Nu am fost anunțat târziu, alții au fost anunțați și mai târziu și au ajuns foarte bine", a declarat Cîrstoiu.
"Vine de la urgențe domnul doctor", a replicat râzând Nicolae Ciucă.
Cârstoiu a adăugat că "da"-ul l-a spus ieri și că atunci când e "da" e "da".